title: Decizia Consiliului din 30 noiembrie 1987 de acceptare, în numele Comunității, a Recomandării Consiliului de Cooperare Vamală din 22 mai 1984 privind utilizarea codurilor pentru reprezentarea elementelor de informație, împreună cu patru dintre anexele la aceasta

text:
               02/Volumul 04

               RO

               Jurnalul Ofícial al Uniunii Europene

               41

         31987D0595

               L 362/22

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 30 noiembrie 1987
   de acceptare, în numele Comunității, a Recomandării Consiliului de Cooperare Vamală din 22 mai 1984 privind utilizarea codurilor pentru reprezentarea elementelor de informație, împreună cu patru dintre anexele la aceasta
   (87/595/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europeane, în special articolele 28, 113 și 235,
   având în vedere propunerea Comisiei,
   având în vedere avizul Parlamentului European (1),
   întrucât recomandarea Consiliului de Cooperare Vamală din 22 mai 1984 este menită să faciliteze schimbul de date între administrațiile vamale, precum și între acestea și participanții la comerțul internațional prin utilizarea, în scopul acestui schimb de date, a codurilor acceptate la nivel internațional și universal aplicabile pentru reprezentarea elementelor de informație; întrucât această recomandare, date fiind progresele recente în domeniul tehnologiei comunicațiilor, vizează un subiect de interes special pentru activitatea serviciilor vamale și, în consecință, pentru punerea în aplicare a politicii comerciale comune a Comunității, prin contribuția efectivă la facilitarea comerțului internațional;
   întrucât, dată fiind situația actuală a legislației comunitare, patru anexe la recomandarea menționată anterior pot fi acceptate concomitent cu recomandarea însăși,
   DECIDE:
   Articolul 1
   Se acceptă, în numele Comunității, recomandarea Consiliului de Cooperare Vamală din 22 mai 1984 privind utilizarea codurilor pentru reprezentarea elementelor de informație, precum și cele patru anexe menționate mai jos:

                           —

                           anexa II:

               Mărci de identificare a containerelor;

                           —

                           anexa V:

               Denumirea mărfurilor și pozițiile tarifare sau statistice;

                           —

                           anexa VI:

               Regimuri vamale;

                           —

                           anexa VII:

               Unități de măsură.

         Textul recomandării, împreună cu anexele menționate mai sus, se anexează la prezenta decizie.
   Articolul 2
   Președintele Consiliului desemnează persoana împuternicită să adreseze o notificare secretarului general al Consiliului de Cooperare Vamală cu privire la acceptarea de către Comunitate a recomandării și a anexelor menționate la articolul 1.

      Adoptată la Bruxelles, 30 noiembrie 1987.

            Pentru Consiliu

            Președintele

         N. WILHJELM

      (1)  JO C 318, 30.11.1987.
   RECOMANDAREA CONSILIULUI DE COOPERARE VAMALĂ
   din 22 mai 1984
   privind utilizarea codurilor pentru reprezentarea elementelor de informație
   CONSILIUL DE COOPERARE VAMALĂ,

      dorind să faciliteze schimbul de date între administrațiile vamale, precum și între administrațiile vamale și participanții la comerțul internațional,

      având în vedere că este de dorit să se utilizeze coduri acceptate la nivel internațional și universal aplicabile pentru reprezentarea elementelor de informație în astfel de schimburi de date,

      având în vedere și susținând standardele internaționale adoptate de către Organizația Internațională de Standardizare (ISO) privind utilizarea codurilor sau a structurilor de codificare pentru reprezentarea elementelor de informație,

      având în vedere și susținând recomandările adoptate de către Grupul de lucru pentru facilitarea procedurilor de comerț internațional al Comisiei Economice pentru Europa (CEE/ONU), care recomandă utilizarea codurilor sau a structurilor de codificare pentru reprezentarea elementelor de informație în scopul comerțului internațional,

      având în vedere că aceste coduri și structuri de codificare prevăzute în anexele la prezenta recomandare reprezintă o bază adecvată pentru reprezentarea elementelor de informație în schimbul de date,

      recomandă ca statele, fie că sunt sau nu membre ale Consiliului, precum și uniunile vamale sau economice să utilizeze codurile sau structurile de codificare prevăzute în anexele la prezenta recomandare, precum și versiunile ulterioare actualizate și revizuite ale acestor coduri și structuri de codificare pentru reprezentarea elementelor de informație în schimbul de date între administrațiile vamale și între administrațiile vamale și participanții la comerțul internațional, ori de câte ori este necesară o indicație codificată;

      semnalează că acceptarea prezentei recomandări necesită acceptarea recomandării și a cel puțin uneia dintre anexele la aceasta și că fiecare anexă este considerată ca fiind o recomandare separată;

      solicită ca statele, fie că sunt sau nu membre ale Consiliului, precum și uniunile vamale sau economice care acceptă prezenta recomandare, să adreseze o notificare secretarului general în legătură cu anexa sau anexele acceptate, data de la care vor aplica recomandarea și condițiile de aplicare a acesteia. Secretarul general transmite aceste informații administrațiilor vamale ale tuturor statelor membre. De asemenea, le transmite administrațiilor vamale ale statelor nemembre sau uniunilor vamale sau economice care au acceptat prezenta recomandare.
   ANEXA II
   ELEMENTE DE IDENTIFICARE A CONTAINERELOR
   Coduri recomandate
   1.   Se atrage atenția asupra codului ISO, inclus în standardul internațional 6346 (Containere pentru transportul mărfurilor – codificare, identificare și marcare), destinat reprezentării datelor privind containerele de marfă utilizate în alte modalități de transport decât transportul aerian și asupra codului elaborat de către IATA pentru reprezentarea datelor privind containerele de transport aerian.
   2.   Ori de câte ori se utilizează datele de identificare ale containerelor de către vamă, se recomandă ca în sistemele ADP și în documentele conexe să fie prevăzute 17 caractere, pentru a se putea introduce codul ISO (de maximum 17 caractere) și versiunile actuale sau viitoare ale codului IATA (9 și, respectiv, 12 caractere).
   Descriere sumară
   Codul ISO
   3.   Standardul internațional 6346 instituie un sistem de marcare prin cod alfanumeric de 17 caractere pentru containerele de marfă și permite identificarea internațională unică printr-un cod de proprietar, un număr de serie și un cod de țară, un sistem pe bază de cifră de validare pentru a verifica exactitatea codului de proprietar și a numărului de serie și informații privind dimensiunile și tipul containerelor.
   Codul IATA
   4.   Codul elaborat de către IATA pentru reprezentarea elementelor de informație privind containerele de transport aerian cuprinde în prezent 9 caractere alfanumerice (tip de container, mărime și compatibilitate, număr de serie și cod de proprietar). Din 1990, codul IATA va consta în 12 caractere alfanumerice, inclusiv o cifră de validare.
   ANEXA V
   DENUMIREA MĂRFURILOR ȘI POZIȚIILE TARIFARE SAU STATISTICE
   Structura de codificare recomandată
   1.   Se utilizează sistemul armonizat de denumire și codificare a mărfurilor.
   Descriere sumară
   2.   Sistemul armonizat de denumire și codificare a mărfurilor reprezintă o nomenclatură polivalentă pentru mărfuri transportabile, formată din șase cifre, care îndeplinește simultan cerințele autorităților vamale, ale statisticienilor din domeniul comerțului exterior sau al producției, ale transportatorilor și ale producătorilor. Sistemul armonizat se pretează prelucrării și transmiterii automate a datelor și asigură o terminologie comună și coduri comune pentru identificarea expresă a 5 019 categorii de mărfuri, obținute prin detalierea a 1 241 poziții din patru cifre. Acestea din urmă sunt rezultatul revizuirii și al actualizării aprofundate, nu numai în detaliu, dar și la nivel de structură, a Nomenclaturii Consiliului de Cooperare Vamală (NCCV). Sistemul armonizat se poate subdiviza în continuare, după caz, pentru a răspunde nevoilor la nivel național și internațional.
   ANEXA VI
   REGIMURI VAMALE
   Cod recomandat
   1.   Pentru reprezentarea regimurilor vamale ar trebui utilizate orientările generale și codul de o cifră elaborate de către Grupul de lucru al Consiliului de Cooperare Vamală, responsabil cu aplicațiile informatice în domeniul vamal. Orientările generale și codul de o cifră sunt conținute în documentul privind informatizarea operațiunilor vamale.
   Descriere sumară
   2.   Codul pentru reprezentarea regimurilor vamale, elaborat de către Grupul de lucru al Consiliului de Cooperare Vamală responsabil cu aplicațiile informatice în domeniul vamal, este un cod de o cifră, de nivel general, în cadrul căruia sunt identificate principalele regimuri vamale și care permite utilizatorilor să elaboreze coduri unice pentru a răspunde cerințelor naționale și internaționale.
   ANEXA VII
   UNITĂȚI DE MĂSURĂ
   Coduri recomandate
   1.   Pentru reprezentarea unităților de măsură ar trebui utilizate codurile prevăzute de recomandarea CEE/ONU nr. 20 (Coduri pentru unități de măsură utilizate în comerțul internațional).
   Descriere sumară
   2.   Codurile pentru unități de măsură elaborate de către CEE/ONU constau într-un cod alfabetic cu lungime fixă (trei litere) și un cod numeric cu lungime fixă (trei cifre).


title: Decizia Consiliului din 27 februarie 2006 privind încheierea Acordului dintre Comunitatea Europeană și Confederația Elvețiană privind cooperarea în domeniul statistic

text:
Anunţ juridic important

|

32006D0233

Jurnalul Oficial L 090 , 28/03/2006 p. 0001 - 0001

		20060227Decizia Consiliuluidin 27 februarie 2006privind încheierea Acordului dintre Comunitatea Europeană și Confederația Elvețiană privind cooperarea în domeniul statistic(2006/233/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 285 coroborat cu articolul 300 alineatul (2) prima teză și cu articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) La 20 iulie 2000, Consiliul a autorizat Comisia să negocieze cu Confederația Elvețiană un acord în domeniul statistic.(2) În conformitate cu Decizia Consiliului din 26 octombrie 2004 și sub rezerva încheierii sale la o dată ulterioară, acordul a fost semnat în numele Comunității Europene la 26 octombrie 2004.(3) Protocolul ar trebui să fie aprobat,DECIDE:Articolul 1Acordul dintre Comunitatea Europeană și Confederația Elvețiană privind cooperarea în domeniul statistic se aprobă în numele Comunității Europene.Textul acordului se anexează la prezenta decizie.Articolul 2Comisia, asistată de reprezentanții statelor membre, reprezintă Comunitatea în cadrul comitetului mixt înființat în conformitate cu articolul 3 din acord.Poziția care urmează să fie adoptată de Comunitate în ceea ce privește deciziile comitetului mixt se adoptă de către Consiliu, hotărând cu majoritate calificată la propunerea Comisiei, pentru chestiunile privind contribuția financiară a Elveției și pentru derogările semnificative privind extinderea actelor de drept comunitar în cazul Elveției. În cazul tuturor celorlalte decizii ale comitetului mixt și în cazul recomandărilor, poziția Comunității se adoptă de către Comisie.Articolul 3Președintele Consiliului procedează, în numele Comunității Europene, la notificarea prevăzută la articolul 13 din acord [2].Articolul 4Prezenta decizie se publică în Jurnalul Oficial al Uniunii Europene.Adoptată la Bruxelles, 27 februarie 2006.Pentru ConsiliuPreședinteleU. Plassnik[1] Aviz emis la 14 decembrie 2004 (nepublicat încă în Jurnalul Oficial).[2] Data intrării în vigoare a acordului se va publica de către Secretariatul General al Consiliului în Jurnalul Oficial al Uniunii Europene.--------------------------------------------------


title: Decizia 2012/36/PESC a Consiliului din 23 ianuarie 2012 de modificare a Deciziei 2010/639/PESC privind măsuri restrictive împotriva Belarusului

text:
               24.1.2012

               RO

               Jurnalul Oficial al Uniunii Europene

               L 19/31

         DECIZIA 2012/36/PESC A CONSILIULUI
   din 23 ianuarie 2012
   de modificare a Deciziei 2010/639/PESC privind măsuri restrictive împotriva Belarusului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 25 octombrie 2010, Consiliul a adoptat Decizia 2010/639/PESC privind măsuri restrictive împotriva Belarusului (1).

               (2)

               La 10 octombrie 2011, Consiliul a prelungit aplicarea măsurilor restrictive existente până la 31 octombrie 2012 prin adoptarea Deciziei 2011/666/PESC (2).

               (3)

               Având în vedere gravitatea situației din Belarus, ar trebui adoptate măsuri restrictive suplimentare împotriva Belarus.

               (4)

               Restricțiile privind admisia și înghețarea fondurilor și resurselor economice ar trebui aplicate persoanelor responsabile pentru încălcări grave ale drepturilor omului sau pentru represiunea asupra societății civile și a opoziției democratice, în special persoanelor având o poziție de conducere, precum și persoanelor sau entităților care au beneficiat de pe urma regimului Lukașenko sau l-au susținut, în special persoanele și entitățile care asigură susținere financiară sau materială regimului.

               (5)

               Decizia 2010/639/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2010/639/PESC se modifică după cum urmează:

               1.

               la articolul 1 alineatul (1), se adaugă următoarele litere:

                           „(e)

                           sunt răspunzătoare de încălcări grave ale drepturilor omului sau de represiunea asupra societății civile și a opoziției democratice în Belarus, în conformitate cu anexa V;

                           (f)

                           și a persoanelor sau entităților care au beneficiat de pe urma regimului Lukașenko sau l-au susținut, în conformitate cu anexa V.”;

               2.

               la articolul 2 alineatul (1), se adaugă următoarele litere:

                           „(c)

                           de încălcări grave ale drepturilor omului sau de represiunea asupra societății civile și a opoziției democratice în Belarus, în conformitate cu anexa V;

                           (d)

                           și persoanele sau entitățile care au beneficiat de pe urma regimului Lukașenko sau l-au susținut, în conformitate cu anexa V.”;

               3.

               la articolul 2, alineatul (2) se înlocuiește cu următorul text:
               „(2)   Niciun fond și nicio resursă economică nu se pune, direct sau indirect, la dispoziția persoanelor ale căror nume figurează în anexele IIIA, IV și V și nici nu se folosește în beneficiul acestora.”;

               4.

               la articolul 3 alineatul (1), litera (a) se înlocuiește cu următorul text:

                           „(a)

                           necesare pentru a satisface nevoile de bază ale persoanelor ale căror nume figurează în anexele IIIA, IV și V și ale membrilor lor de familie aflați în întreținerea acestora, inclusiv cheltuielile pentru alimente, chirie sau ipotecă, pentru medicamente și tratamente medicale, impozite, prime de asigurare și plata facturilor la utilități;”.

         Articolul 2
   Anexa la prezenta decizie se adaugă ca anexa V la Decizia 2010/639/PESC.
   Articolul 3
   Prezenta decizie intră în vigoare la data adoptării.

      Adoptată la Bruxelles, 23 ianuarie 2012.

            Pentru Consiliu

            Președintele

         C. ASHTON

      (1)  JO L 280, 26.10.2010, p. 18.

      (2)  JO L 265, 11.10.2011, p. 17.

      ANEXĂ

            „ANEXA V

               Lista persoanelor sau entităților menționate la articolul 1 alineatul (1) literele (e) și (f) și la articolul 2 alineatul (1) literele (c) și (d)

                        Persoane

                        Entități”


title: Decizia (UE) 2015/239 a Consiliului din 10 februarie 2015 privind încheierea, în numele Uniunii Europene, a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Democratică Săo Tomé și Principe

text:
               16.2.2015

               RO

               Jurnalul Oficial al Uniunii Europene

               L 40/4

         DECIZIA (UE) 2015/239 A CONSILIULUI
   din 10 februarie 2015
   privind încheierea, în numele Uniunii Europene, a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Democratică Săo Tomé și Principe
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (6) paragraful al doilea litera (a) și cu articolul 218 alineatul (7),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               La 23 iulie 2007, Consiliul a aprobat Acordul de parteneriat în sectorul pescuitului dintre Republica Democratică Săo Tomé și Principe și Comunitatea Europeană (denumit în continuare „acordul de parteneriat”) prin adoptarea Regulamentului (CE) nr. 894/2007 (1).

               (2)

               Aplicarea ultimului protocol (2) de stabilire a posibilităților de pescuit și a contribuției financiare prevăzute în acordul de parteneriat a expirat la 12 mai 2014.

               (3)

               Uniunea Europeană a negociat cu Republica Democratică Săo Tomé și Principe un nou protocol, pentru o perioadă de patru ani, prin care se acordă navelor din Uniune posibilități de pescuit în apele asupra cărora Republica Democratică Săo Tomé și Principe deține suveranitatea sau jurisdicția în materie de pescuit.

               (4)

               Acest nou protocol a fost semnat în conformitate cu Decizia 2014/334/UE (3) și se aplică cu titlu provizoriu începând cu data semnării sale.

               (5)

               Este oportună aprobarea noului protocol.

               (6)

               Acordul de parteneriat instituie o comisie mixtă responsabilă de controlul aplicării acordului respectiv. În plus, în conformitate cu protocolul, comisia mixtă poate aproba anumite modificări ale protocolului. Pentru a facilita aprobarea modificărilor respective, este oportună abilitarea Comisiei în vederea aprobării acestora, sub rezerva anumitor condiții, conform unei proceduri simplificate,

         ADOPTĂ PREZENTA DECIZIE:
   Articolul 1
   Protocolul de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Democratică Săo Tomé și Principe (denumit în continuare „protocolul”) se aprobă în numele Uniunii (4).
   Articolul 2
   Președintele Consiliului efectuează, în numele Uniunii, notificarea prevăzută la articolul 15 din protocol (5).
   Articolul 3
   Sub rezerva dispozițiilor și condițiilor enunțate în anexă, Comisia este abilitată să aprobe, în numele Uniunii, modificările aduse protocolului în cadrul Comisiei mixte.
   Articolul 4
   Prezenta decizie intră în vigoare la data adoptării.

      Adoptată la Bruxelles, 10 februarie 2015.

            Pentru Consiliu

            Președintele

         E. RINKĒVIČS

      (1)  Regulamentul (CE) nr. 894/2007 din 23 iulie 2007 privind încheierea unui acord de parteneriat în sectorul pescuitului între Republica Democratică Săo Tomé și Principe și Comunitatea Europeană (JO L 205, 7.8.2007, p. 35).

      (2)  Protocolul de stabilire a posibilităților de pescuit și a contribuției financiare prevăzute în Acordul de parteneriat în sectorul pescuitului încheiat între Uniunea Europeană și Republica Democratică Săo Tomé și Principe (JO L 136, 24.5.2011, p. 5).

      (3)  Decizia 2014/334/UE a Consiliului din 19 mai 2014 privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Democratică São Tomé și Principe (JO L 168, 7.6.2014, p. 1).

      (4)  Protocolul a fost publicat în JO L 168, 7.6.2014, p. 3 împreună cu decizia privind semnarea sa.

      (5)  Data intrării în vigoare a protocolului va fi publicată în Jurnalul Oficial al Uniunii Europene de către Secretariatul General al Consiliului.

      ANEXĂ

         Sfera de competență conferită și procedura pentru stabilirea poziției Uniunii în cadrul Comisiei mixte

                  (1)

                  Comisia este autorizată să negocieze cu Republica Democratică Săo Tomé și Principe și, după caz, sub rezerva respectării punctului 3 din prezenta anexă, să convină asupra unor modificări ale protocolului în ceea ce privește următoarele aspecte:

                              (a)

                              decizia privind modalitățile sprijinului sectorial în conformitate cu articolul 3 din protocol;

                              (b)

                              adaptarea dispozițiilor referitoare la condițiile de desfășurare a activității de pescuit și a modalităților de aplicare a protocolui și a anexelor în conformitate cu articolul 5 alineatul (2) din protocol.

                  (2)

                  În cadrul Comisiei mixte instituite în temeiul acordului de parteneriat în domeniul pescuitului, Uniunea:

                              (a)

                              acționează în conformitate cu obiectivele pe care le urmărește în cadrul politicii comune în domeniul pescuitului;

                              (b)

                              acționează în conformitate cu concluziile Consiliului din 19 martie 2012 referitoare la Comunicarea privind dimensiunea externă a politicii comune în domeniul pescuitului;

                              (c)

                              promovează poziții care sunt consecvente cu normele relevante adoptate de organizațiile regionale de gestionare a pescuitului.

                  (3)

                  Atunci când se prevede adoptarea, în cadrul unei reuniuni a Comisiei mixte, a unei decizii privind unele modificări la protocol, precum cele menționate la punctul 1, se iau măsurile necesare pentru ca poziția care urmează să fie exprimată în numele Uniunii să țină seama de cele mai recente informații de ordin statistic, biologic sau de altă natură transmise Comisiei.
                  În acest scop și pe baza informațiilor respective, serviciile Comisiei transmit Consiliului sau grupurilor de pregătire ale acestuia, spre examinare și aprobare, un document care prezintă în detaliu elementele specifice ale poziției propuse a Uniunii, cu suficient timp înainte de reuniunea relevantă a Comisiei mixte.
                  Se consideră că poziția Uniunii avută în vedere în documentul pregătitor este aprobată, cu excepția cazului în care un număr de state membre echivalent cu o minoritate de blocare obiectează în cadrul unei reuniuni a grupului de pregătire al Consiliului sau în termen de douăzeci de zile de la primirea documentului pregătitor, în funcție de care dintre aceste situații intervine mai întâi. În cazul exprimării unei astfel de obiecții, chestiunea este retrimisă Consiliului.
                  În cazul în care, în cadrul unor reuniuni ulterioare, inclusiv la fața locului, nu se poate ajunge la un acord astfel încât poziția Uniunii să ia în considerare noile elemente, chestiunea este transmisă Consiliului sau grupurilor sale de pregătire.
                  Comisia este invitată să ia, în timp util, orice măsuri necesare ca urmare a deciziei Comisiei mixte, inclusiv, după caz, publicarea deciziei relevante în Jurnalul Oficial al Uniunii Europene și prezentarea eventualelor propuneri necesare pentru punerea în aplicare a deciziei respective.


title: Decizia Consiliului din 2 decembrie 2004 de modificare a Deciziei Consiliului din 27 martie 2000 de autorizare a directorului Europol să inițieze negocieri cu privire la acordurile cu state terțe și organisme din afara Uniunii Europene (2004/C 317/01)

text:
Anunţ juridic important

|

32004D1222(01)

Official Journal C 317 , 22/12/2004 P. 0001 - 0001

		20041202Decizia Consiliuluidin 2 decembrie 2004de modificare a Deciziei Consiliului din 27 martie 2000 de autorizare a directorului Europol să inițieze negocieri cu privire la acordurile cu state terțe și organisme din afara Uniunii Europene(2004/C 317/01)CONSILIUL UNIUNII EUROPENE,având în vedere articolul 42 alineatul (2), articolul 10 alineatul (4) și articolul 18 din Convenția privind constituirea Oficiului European de Poliție (Convenția Europol) [1],având în vedere Actul Consiliului din 3 noiembrie 1998 de stabilire a normelor privind relațiile externe ale Europol cu statele terțe și organismele din afara Uniunii Europene [2], în special articolul 2,având în vedere Actul Consiliului din 3 noiembrie 1998 de stabilire a normelor privind primirea de către Europol a unor informații provenite de la organismele terțe [3], în special articolul 2,având în vedere Actul Consiliului din 12 martie 1999 de adoptare a normelor privind transmiterea datelor cu caracter personal de către Europol statelor și organismelor terțe [4], în special articolele 2 și 3,întrucât:(1) Cerințele operaționale și necesitatea de a lupta eficient împotriva formelor organizate ale criminalității prin intermediul Europol impun ca Austria să fie adăugată pe lista statelor terțe cu care directorul Europol este autorizat să inițieze negocieri.(2) Prin urmare, Decizia Consiliului din 27 martie 2000 [5] trebuie să fie modificată,DECIDE:Articolul 1Decizia Consiliului din 27 martie 2000 se modifică după cum urmează:La articolul 2 alineatul (1), sub titlul "Statele terțe", se adaugă la listă următorul stat, în ordine alfabetică:- "— Australia".Articolul 2Prezenta decizie se publică în Jurnalul Oficial al Uniunii Europene.Articolul 3Prezenta decizie intră în vigoare în ziua următoare datei adoptării.Adoptată la Bruxelles, 2 decembrie 2004.Pentru ConsiliuPreședinteleP. H. Donner[1] JO C 316, 27.11.1995, p. 2.[2] JO C 26, 30.1.1999, p. 19.[3] JO C 26, 30.1.1999, p. 17.[4] JO C 88, 30.3.1999, p. 1.[5] JO C 106, 13.4.2000, p. 1. Decizie, astfel cum a fost modificată ultima dată prin Decizia din 13 iunie 2002 (JO C 150, 22.6.2002, p. 1).--------------------------------------------------


title: 2009/974/CE: Decizia Consiliului din 30 noiembrie 2009 privind încheierea Acordului între Comunitatea Europeană și Guvernul Mongoliei privind anumite aspecte ale serviciilor aeriene

text:
               18.12.2009

               RO

               Jurnalul Oficial al Uniunii Europene

               L 336/4

         DECIZIA CONSILIULUI
   din 30 noiembrie 2009
   privind încheierea Acordului între Comunitatea Europeană și Guvernul Mongoliei privind anumite aspecte ale serviciilor aeriene
   (2009/974/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză, precum și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               La data de 5 iunie 2003, Consiliul a autorizat Comisia să deschidă negocierile cu țări terțe în vederea înlocuirii anumitor dispoziții din acordurile bilaterale existente cu un acord comunitar.

               (2)

               Comisia a negociat, în numele Comunității, un acord între Comunitatea Europeană și Guvernul Mongoliei privind anumite aspecte ale serviciilor aeriene (acordul), în conformitate cu mecanismele și directivele din anexa la decizia Consiliului de autorizare a Comisiei în vederea deschiderii negocierilor cu țări terțe pentru înlocuirea anumitor dispoziții din acordurile bilaterale existente cu un acord comunitar.

               (3)

               Acordul a fost semnat în numele Comunității la 3 aprilie 2009, sub rezerva încheierii sale la o dată ulterioară.

               (4)

               Acordul ar trebui să fie aprobat,

         DECIDE:
   Articolul 1
   Prin prezenta se aprobă, în numele Comunității, Acordul între Comunitatea Europeană și Guvernul Mongoliei privind anumite aspecte ale serviciilor aeriene.
   Textul acordului este anexat la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să procedeze la notificarea prevăzută la articolul 7 alineatul (1) din acord.

      Adoptată la Bruxelles, 30 noiembrie 2009.

            Pentru Consiliu

            Președintele

         B. ASK

      (1)  Avizul din 15 septembrie 2009 (nepublicat încă în Jurnalul Oficial).
    ---documentbreak---

               18.12.2009

               RO

               Jurnalul Oficial al Uniunii Europene

               L 336/5

         ACORD
   între Comunitatea Europeană și Guvernul Mongoliei privind anumite aspecte ale serviciilor aeriene
   COMUNITATEA EUROPEANĂ,
   pe de o parte, și
   GUVERNUL MONGOLIEI,
   pe de altă parte,
   (denumite în continuare „părțile”)
   CONSTATÂND că între mai multe state membre ale Comunității Europene și Mongolia au fost încheiate acorduri bilaterale privind serviciile aeriene care conțin dispoziții ce contravin legislației comunitare,
   CONSTATÂND că, în ceea ce privește mai multe aspecte care pot fi incluse în acorduri bilaterale privind serviciile aeriene încheiate între statele membre ale Comunității Europene și țări terțe, Comunitatea Europeană beneficiază de o competență exclusivă,
   CONSTATÂND că, în temeiul legislației Comunității Europene, transportatorii aerieni comunitari stabiliți într-un stat membru au drept de acces nediscriminatoriu la rutele aeriene dintre statele membre ale Comunității Europene și țări terțe,
   AVÂND ÎN VEDERE acordurile dintre Comunitatea Europeană și anumite țări terțe, care prevăd posibilitatea, pentru resortisanții respectivelor țări terțe, de a dobândi în proprietate transportatori aerieni licențiați în conformitate cu legislația Comunității Europene,
   RECUNOSCÂND că anumite dispoziții din acordurile bilaterale privind serviciile aeriene încheiate între statele membre ale Comunității Europene și Guvernul Mongoliei care contravin legislației comunitare trebuie aduse în conformitate cu aceasta, astfel încât să se stabilească un temei juridic solid pentru serviciile aeriene între Comunitatea Europeană și Guvernul Mongoliei și să se asigure continuitatea acestor servicii aeriene,
   RECUNOSCÂND că, atunci când un stat membru a desemnat un transportator aerian al cărui control reglementar este efectuat și menținut de un alt stat membru, drepturile Mongoliei în temeiul dispozițiilor privind siguranța din acordul încheiat între statul membru care a desemnat transportatorul aerian și Mongolia se aplică în mod identic în ceea ce privește adoptarea, exercitarea sau asigurarea normelor de siguranță de către celălalt stat membru și în ceea ce privește autorizația de operare a transportatorului aerian respectiv,
   CONSTATÂND că, în temeiul legislației comunitare, transportatorii aerieni nu pot, în principiu, să încheie acorduri care ar putea afecta schimburile comerciale dintre statele membre ale Comunității Europene și care au ca obiect sau ca efect împiedicarea, restricționarea sau denaturarea concurenței,
   CONSTATÂND faptul că, în cadrul acestor negocieri, Comunitatea Europeană nu are drept obiectiv să mărească volumul total al traficului aerian dintre Comunitatea Europeană și Guvernul Mongoliei, să aducă atingere echilibrului între transportatorii aerieni comunitari și transportatorii aerieni din Mongolia sau să negocieze modificări aduse dispozițiilor privind drepturile de trafic din acordurile bilaterale existente privind serviciile aeriene,
   RECUNOSCÂND că dispozițiile acordurilor bilaterale privind serviciile aeriene încheiate între state membre ale Comunității Europene și Guvernul Mongoliei care (i) impun sau favorizează adoptarea de acorduri între întreprinderi, decizii ale asociațiilor de întreprinderi sau practici concertate care împiedică, restricționează sau denaturează concurența între transportatorii aerieni pe rutele relevante; sau (ii) sporesc efectele unor astfel de acorduri, decizii sau practici concertate; sau (iii) deleagă transportatorilor aerieni sau altor operatori economici privați responsabilitatea pentru luarea unor măsuri care împiedică, denaturează sau restricționează concurența între transportatorii aerieni pe rutele relevante ar putea face ca regulile de concurență aplicabile întreprinderilor să devină ineficiente,
   CONVIN DUPĂ CUM URMEAZĂ:
   Articolul 1
   Dispoziții generale
   (1)   În sensul prezentului acord, prin „state membre” se înțelege statele membre ale Comunității Europene.
   (2)   În cadrul fiecăruia dintre acordurile enumerate în anexa I, referirile la resortisanții statului membru care este parte la acordul respectiv se interpretează ca referiri la resortisanții statelor membre ale Comunității Europene.
   (3)   În cadrul fiecăruia dintre acordurile enumerate în anexa I, referirile la transportatorii aerieni sau la companiile aeriene ale statului membru care este parte la acordul respectiv se interpretează ca referiri la transportatorii aerieni sau la companiile aeriene desemnate de respectivul stat membru.
   (4)   Prezentul acord nu creează drepturi de trafic suplimentare, pe lângă cele prevăzute de acordurile bilaterale dintre statele membre respective și Mongolia. Acordarea de drepturi de trafic se va face în continuare prin intermediul unor acorduri bilaterale între statele membre respective și Mongolia.
   Articolul 2
   Desemnarea de către un stat membru
   (1)   Dispozițiile alineatelor (2) și (3) din prezentul articol înlocuiesc dispozițiile corespondente ale articolelor enumerate în anexa II literele (a) și, respectiv, (b), în ceea ce privește desemnarea unui transportator aerian de către statul membru respectiv, autorizațiile și permisele acordate acestuia de Guvernul Mongoliei și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.
   (2)   De îndată ce se primește o desemnare de la un stat membru, Guvernul Mongoliei acordă autorizațiile și permisele corespunzătoare într-un termen minim de procedură, cu condiția ca:

               (i)

               transportatorul aerian să fie stabilit pe teritoriul statului membru care a efectuat desemnarea, în conformitate cu Tratatul de instituire a Comunității Europene, și să dețină o licență de operare valabilă în conformitate cu legislația Comunității Europene;

               (ii)

               statul membru responsabil pentru eliberarea certificatului de operator aerian să efectueze și să mențină un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare; și

               (iii)

               transportatorul aerian să fie deținut, în mod direct sau prin participație majoritară, și să fie controlat efectiv de state membre și/sau resortisanți ai statelor membre și/sau de alte state enumerate în anexa III și/sau resortisanți ai acestor alte state.

         (3)   Guvernul Mongoliei poate refuza, revoca, suspenda sau limita autorizațiile sau permisele unui transportator aerian desemnat de un stat membru, în cazul în care:

               (i)

               transportatorul aerian nu este stabilit pe teritoriul statului membru care a efectuat desemnarea, în conformitate cu Tratatul de instituire a Comunității Europene, sau nu deține o licență de operare valabilă în conformitate cu legislația Comunității Europene;

               (ii)

               statul membru care a eliberat certificatul de operator aerian nu efectuează sau nu menține un control reglementar efectiv al transportatorului aerian sau autoritatea aeronautică competentă nu este identificată în mod clar în desemnare;

               (iii)

               transportatorul aerian nu este deținut, în mod direct sau prin participație majoritară, sau nu este controlat efectiv de state membre și/sau resortisanți ai statelor membre și/sau de alte state enumerate la anexa III și/sau resortisanți ai acestor alte state;

               (iv)

               transportatorul aerian este deja autorizat să opereze în temeiul unui acord bilateral între Mongolia și un alt stat membru, iar Mongolia poate demonstra că, prin exercitarea drepturilor de trafic în temeiul prezentului acord pe o rută care include un punct din alt stat membru, transportatorul aerian ar evita restricțiile privind drepturile de trafic impuse de un acord bilateral între Mongolia și celălalt stat membru; sau

               (v)

               transportatorul aerian desemnat deține un certificat de operator aerian emis de un stat membru și nu există niciun acord bilateral de servicii aeriene între Mongolia și acel stat membru, iar respectivul stat membru a refuzat drepturile de trafic transportatorilor aerieni desemnați de Mongolia.

         În exercitarea drepturilor care îi revin în temeiul prezentului alineat, Guvernul Mongoliei nu face nicio discriminare între transportatorii aerieni comunitari pe motive de naționalitate.
   Articolul 3
   Siguranța
   (1)   Dispozițiile alineatului (2) al prezentului articol completează dispozițiile corespondente din articolele enumerate în anexa II litera (c).
   (2)   Atunci când un stat membru a desemnat un transportator aerian al cărui control reglementar este efectuat și menținut de un alt stat membru, drepturile Mongoliei în temeiul dispozițiilor privind siguranța din acordul încheiat între statul membru care a desemnat transportatorul aerian și Mongolia se aplică în mod identic în ceea ce privește adoptarea, exercitarea sau asigurarea normelor de siguranță de către celălalt stat membru și în ceea ce privește autorizația de operare a transportatorului aerian respectiv.
   Articolul 4
   Compatibilitatea cu regulile de concurență
   (1)   Fără a aduce atingere oricăror dispoziții contrare, nicio dispoziție din vreunul dintre acordurile enumerate în anexa I nu trebuie (i) să impună sau să favorizeze adoptarea de acorduri între întreprinderi, decizii ale asociațiilor de întreprinderi sau practici concertate care împiedică sau denaturează concurența; (ii) să sporească efectele unor astfel de acorduri, decizii sau practici concertate; sau (iii) să delege unor operatori economici privați responsabilitatea de a lua măsuri care împiedică, denaturează sau restricționează concurența.
   (2)   Dispozițiile cuprinse în acordurile enumerate în anexa I care sunt incompatibile cu alineatul (1) al prezentului articol nu se aplică.
   Articolul 5
   Anexele la acord
   Anexele la prezentul acord fac parte integrantă din acesta.
   Articolul 6
   Revizuire sau modificare
   Părțile pot, în orice moment, să revizuiască sau să modifice de comun acord prezentul acord.
   Articolul 7
   Intrarea în vigoare
   Prezentul acord intră în vigoare în ziua următoare datei primirii ultimei notificări a părților în scris, prin canale diplomatice, potrivit căreia procedurile interne respective ale acestora pentru intrarea în vigoare a acordului au fost îndeplinite.
   Articolul 8
   Încetarea efectelor acordului
   (1)   Oricare dintre părți poate oricând să denunțe prezentul acord transmițând celeilalte părți o notificare scrisă prin canale diplomatice. Denunțarea acordului produce efecte după șase (6) luni de la data primirii unei astfel de notificări de către cealaltă parte.
   (2)   În cazul în care un acord enumerat în anexa I încetează să mai producă efecte, toate dispozițiile prezentului acord care se referă la acordul în cauză menționat în anexa I încetează să mai producă efecte la aceeași dată.
   (3)   În cazul în care toate acordurile enumerate în anexa I încetează să mai producă efecte, prezentul acord încetează să mai producă efecte la aceeași dată.

      DREPT PENTRU CARE subsemnații, pe deplin autorizați, au semnat prezentul acord.
      Încheiat la Ulan Bator, în dublu exemplar, la trei aprilie două mii nouă, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză și mongolă.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Правителството на Монголия
         Por el Gobierno de Mongolia
         Za vládu Mongolska
         For Mongoliets regering
         Für die Regierung der Mongolei
         Mongoolia valitsuse nimel
         Για την Κυβέρνηση της Μογγολίας
         For the Government of Mongolia
         Pour le gouvernement de la Mongolie
         Per il governo della Mongolia
         Mongolijas valdības vārdā
         Mongolijos Vyriausybės vardu
         Mongólia kormánya részéről
         Għall-Gvern tal-Mongolja
         Voor de Regering van Mongolië
         W imieniu Rządu Mongolii
         Pelo Governo da Mongólia
         Pentru Guvernul Mongoliei
         Za vládu Mongolska
         Za vlado Mongolije
         Mongolian hallituksen puolesta
         För Mongoliets regering

   ANEXA I

      Lista acordurilor menționate la articolul 1 din prezentul acord

   Acorduri privind serviciile aeriene între Mongolia și statele membre ale Comunității Europene care, la data semnării prezentului acord, au fost încheiate, semnate și/sau parafate, astfel cum au fost modificate:

               —

               Acordul privind transportul aerian dintre Guvernul Federal al Austriei și Guvernul Mongoliei, semnat la Viena la 2 octombrie 2007, denumit în continuare „Acordul Mongolia-Austria” în anexa II;

               —

               Acordul dintre Guvernul Regatului Danemarcei și Guvernul Mongoliei privind serviciile aeriene, semnat la Beijing la 19 iunie 1997, denumit în continuare „Acordul Mongolia-Danemarca” în anexa II;

               —

               Acordul privind serviciile aeriene dintre Guvernul Republicii Finlanda și Guvernul Mongoliei, semnat la Helsinki la 10 februarie 2000, denumit în continuare „Acordul Mongolia-Finlanda” în anexa II;

               —

               Acordul privind serviciile aeriene dintre Guvernul Republicii Federale Germania și Guvernul Mongoliei, semnat la Bonn la 29 mai 1998, denumit în continuare „Acordul Mongolia-Germania” în anexa II;

               —

               Acordul privind serviciile aeriene dintre Guvernul Republicii Ungare și Guvernul Mongoliei, semnat la Ulan Bator la 13 septembrie 1994, denumit în continuare „Acordul Mongolia-Ungaria” în anexa II;

               —

               Acordul dintre Guvernul Marelui Ducat al Luxemburgului și Guvernul Mongoliei privind serviciile aeriene, semnat la Luxemburg la 18 martie 1995, denumit în continuare „Acordul Mongolia-Luxemburg” în anexa II;

               —

               Acordul dintre Guvernul Regatului Țărilor de Jos și Guvernul Mongoliei privind serviciile aeriene, semnat la Haga la 9 martie 1995, denumit în continuare „Acordul Mongolia-Țările de Jos” în anexa II;

               —

               Acordul dintre Guvernul Republicii Populare Polone și Guvernul Republicii Populare Mongole privind serviciile aeriene, semnat la Ulan Bator la 26 mai 1989, denumit în continuare „Acordul Mongolia-Polonia” în anexa II;

               —

               Acordul dintre Guvernul României și Guvernul Mongoliei privind serviciile aeriene, semnat la Ulan Bator la 10 iulie 1990, denumit în continuare „Acordul Mongolia-România” în anexa II;

               —

               Acordul dintre Guvernul Regatului Suediei și Guvernul Mongoliei privind serviciile aeriene, semnat la Beijing la 19 iunie 1997, denumit în continuare „Acordul Mongolia-Suedia” în anexa II;

               —

               Acordul dintre Guvernul Regatului Unit al Marii Britanii și Irlandei de Nord și Guvernul Mongoliei privind serviciile aeriene, semnat la Londra la 1 martie 2000, denumit în continuare „Acordul Mongolia-Regatul Unit” în anexa II.

         ANEXA II

      Lista articolelor din acordurile enumerate în anexa I și menționate la articolele 2 și 3 din prezentul acord

               (a)

               Desemnarea de către un stat membru:

                           —

                           articolul 3 alineatul (5) din Acordul Mongolia-Austria;

                           —

                           articolul 3 alineatul (4) din Acordul Mongolia-Danemarca;

                           —

                           articolul 3 alineatul (4) din Acordul Mongolia-Germania;

                           —

                           articolul 3 alineatul (4) din Acordul Mongolia-Ungaria;

                           —

                           articolul 3 alineatul (4) din Acordul Mongolia-Luxemburg;

                           —

                           articolul 3 alineatul (4) din Acordul Mongolia-Țările de Jos;

                           —

                           articolul 3 alineatul (2) din Acordul Mongolia-Polonia;

                           —

                           articolul 3 alineatul (4) din Acordul Mongolia-Suedia;

                           —

                           articolul 4 alineatul (4) din Acordul Mongolia-Regatul Unit.

               (b)

               Refuzul, revocarea, suspendarea sau limitarea autorizațiilor sau a permiselor:

                           —

                           articolul 4 alineatul (1) litera (a) din Acordul Mongolia-Austria;

                           —

                           articolul 4 alineatul (1) litera (a) din Acordul Mongolia-Danemarca;

                           —

                           articolul 5 alineatul (1) litera (a) din Acordul Mongolia-Finlanda;

                           —

                           articolul 4 din Acordul Mongolia-Germania;

                           —

                           articolul 4 alineatul (1) litera (a) din Acordul Mongolia-Ungaria;

                           —

                           articolul 4 alineatul (1) litera (a) din Acordul Mongolia-Luxemburg;

                           —

                           articolul 4 alineatul (1) litera (a) din Acordul Mongolia-Țările de Jos;

                           —

                           articolul 3 alineatul (3) din Acordul Mongolia-Polonia;

                           —

                           articolul 3 alineatul (4) litera (a) din Acordul Mongolia-România;

                           —

                           articolul 4 alineatul (1) litera (a) din Acordul Mongolia-Suedia;

                           —

                           articolul 5 alineatul (1) litera (a) din Acordul Mongolia-Regatul Unit.

               (c)

               Siguranță:

                           —

                           articolul 6 din Acordul Mongolia-Austria;

                           —

                           articolul 13 din Acordul Mongolia-Finlanda;

                           —

                           articolul 12 din Acordul Mongolia-Germania;

                           —

                           articolul 11 din Acordul Mongolia-Ungaria;

                           —

                           articolul 7 din Acordul Mongolia-Luxemburg;

                           —

                           articolul 8 din Acordul Mongolia-Țările de Jos;

                           —

                           articolul 7 din Acordul Mongolia-România.

         ANEXA III

      Lista celorlalte state menționate la articolul 2 din prezentul acord

               (a)

               Republica Islanda (în cadrul Acordului privind Spațiul Economic European);

               (b)

               Principatul Liechtenstein (în cadrul Acordului privind Spațiul Economic European);

               (c)

               Regatul Norvegiei (în cadrul Acordului privind Spațiul Economic European);

               (d)

               Confederația Elvețiană (în cadrul Acordului dintre Comunitatea Europeană și Confederația Elvețiană privind transportul aerian).


title: Decizia Consiliului din 12 iunie 2014 de numire a unui membru supleant în cadrul Comitetului consultativ pentru securitate și sănătate la locul de muncă pentru Lituania

text:
               14.6.2014

               RO

               Jurnalul Oficial al Uniunii Europene

               C 182/16

         DECIZIA CONSILIULUI
   din 12 iunie 2014
   de numire a unui membru supleant în cadrul Comitetului consultativ pentru securitate și sănătate la locul de muncă pentru Lituania
   2014/C 182/04
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia Consiliului din 22 iulie 2003 de instituire a unui Comitet consultativ pentru securitate și sănătate la locul de muncă (1), în special articolul 3,
   având în vedere lista candidaților prezentată Consiliului de către guvernele statelor membre,
   întrucât:

               (1)

               Prin deciziile sale din 22 aprilie 2013 (2) și din 2 decembrie 2013 (3), Consiliul a numit membrii și membrii supleanți în cadrul Comitetului consultativ pentru securitate și sănătate la locul de muncă pentru perioada 22 aprilie 2013-28 februarie 2016.

               (2)

               Guvernul Lituaniei a prezentat o nominalizare suplimentară pentru un post vacant,

         ADOPTĂ PREZENTA DECIZIE:
   Articolul 1
   Următoarea persoană este numită membru supleant în cadrul Comitetului consultativ pentru securitate și sănătate la locul de muncă pentru perioada care se încheie la 28 februarie 2016:
   III.   REPREZENTANȚII ORGANIZAȚIILOR PATRONALE

               Țara

               Membru

               Supleant

               Lituania

               Doamna Nadežda FILIPOVA

         Articolul 2
   Consiliul va numi membrii și membrii supleanți încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Luxemburg, 12 iunie 2014.

            Pentru Consiliu

            Președintele

         Y. MANIATIS

      (1)  JO C 218, 13.9.2003, p. 1.

      (2)  Decizia Consiliului din 22 aprilie 2013 de numire a membrilor și a supleanților în cadrul Comitetului consultativ pentru securitate și sănătate la locul de muncă (JO C 120, 26.4.2013, p. 7).

      (3)  Decizia Consiliului din 2 decembrie 2013 de numire a membrilor și a supleanților în cadrul Comitetului consultativ pentru securitate și sănătate la locul de muncă pentru Croația, Ungaria, Portugalia și Regatul Unit (JO C 358, 7.12.2013, p. 3).


title: Decizia Consiliului din 19 decembrie 1994 privind încheierea unui Acord sub forma unui schimb de scrisori între Comunitatea Europeană și Regatul Maroc privind regimul importurilor în Comunitatea Europeană de tomate și dovlecei originari și provenind din Maroc

text:
               03/Volumul 16

               RO

               Jurnalul Ofícial al Uniunii Europene

               152

         31995D0035

               L 048/21

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 19 decembrie 1994
   privind încheierea unui Acord sub forma unui schimb de scrisori între Comunitatea Europeană și Regatul Maroc privind regimul importurilor în Comunitatea Europeană de tomate și dovlecei originari și provenind din Maroc
   (95/35/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 113 coroborat cu articolul 228 alineatul (2) prima teză,
   având în vedere propunerea Comisiei,
   întrucât la negocierile comerciale multilaterale din cadrul Rundei Uruguay s-a modificat regimul importurilor de tomate și dovlecei;
   întrucât articolul 25 din Acordul de cooperare între Comunitatea Economică Europeană și Regatul Maroc prevede că, în cazul schimbării normelor existente, Comunitatea poate modifica regimul prevăzut de acord pentru produsele respective;
   întrucât Comunitatea a convenit cu Regatul Maroc că regimul menționat va fi adaptat pe baza unui acord sub forma unui schimb de scrisori;
   întrucât acest acord ar trebui acum să fie aprobat;
   întrucât este, de asemenea, necesar să se stabilească normele de aplicare a acestui acord sub forma unui schimb de scrisori,
   DECIDE:
   Articolul 1
   Acordul sub forma unui schimb de scrisori între Comunitatea Europeană și Regatul Maroc privind regimul importurilor în Comunitatea Europeană de tomate și dovlecei originari și importați din Maroc se aprobă în numele Comunității Europene.
   Textul acestui acord se anexează la prezenta decizie.
   Articolul 2
   Președintele Consiliului este autorizat să desemneze persoana împuternicită să semneze acordul prin care Comunitatea își asumă obligații.
   Articolul 3
   Dispozițiile de aplicare a acestui acord, inclusiv eventualele măsuri de supraveghere, se adoptă, după caz, în conformitate cu procedura prevăzută la articolul 33 din Regulamentul (CEE) nr. 1035/72 al Consiliului din 18 mai 1972 privind organizarea comună a piețelor în sectorul fructelor și legumelor (1) sau în conformitate cu dispozițiile din Regulamentul (CE) nr. 1981/94 al Consiliului din 25 iulie 1994 privind deschiderea și modul de gestionare a contingentelor tarifare comunitare pentru anumite produse originare din Algeria, Cipru, Egipt, Israel, Iordania, Malta, Maroc, Teritoriile ocupate, Tunisia și Turcia și de stabilire a modalităților de prelungire sau de adaptare a acestor contingente tarifare (2).
   În cazul în care aplicarea acordului impune o cooperare strânsă cu Regatul Maroc, Comisia poate lua toate măsurile necesare pentru a asigura realizarea unei astfel de cooperări.

      Adoptată la Bruxelles, 19 decembrie 1994.

            Pentru Consiliu

            Președintele

         K. KINKEL

      (1)  JO L 118, 20.5.1972, p. 1. Regulament astfel cum a fost modificat ultima dată prin Regulamentul (CE) nr. 2753/94 al Comisiei (JO L 292, 12.11.1994, p. 3).

      (2)  JO L 199, 2.8.1994, p. 1.


title: 2007/827/CE: Decizia Consiliului din 22 noiembrie 2007 privind încheierea Acordului dintre Comunitatea Europeană și Republica Moldova privind facilitarea eliberării vizelor

text:
               19.12.2007

               RO

               Jurnalul Oficial al Uniunii Europene

               L 334/168

         DECIZIA CONSILIULUI
   din 22 noiembrie 2007
   privind încheierea Acordului dintre Comunitatea Europeană și Republica Moldova privind facilitarea eliberării vizelor
   (2007/827/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 62 alineatul (2) litera (b) punctele (i) și (ii) coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European,
   întrucât:

               (1)

               Comisia a negociat, în numele Comunității Europene, un acord cu Republica Moldova privind facilitarea eliberării vizelor;

               (2)

               Acordul a fost semnat, în numele Comunității Europene, la 10 octombrie 2007, sub rezerva posibilității încheierii sale la o dată ulterioară, în conformitate cu o decizie a Consiliului adoptată la 9 octombrie 2007.

               (3)

               Prezentul acord ar trebui aprobat.

               (4)

               Acordul instituie un Comitet mixt de gestionare a acordului, care își poate stabili regulamentul de procedură. Este necesar să se prevadă o procedură simplificată pentru stabilirea poziției Comunității în acest caz.

               (5)

               În conformitate cu Protocolul privind poziția Regatului Unit și a Irlandei și cu Protocolul privind integrarea acquis-ului Schengen în cadrul Uniunii Europene, anexate la Tratatul privind Uniunea Europeană și la Tratatul de instituire a Comunității Europene, Regatul Unit și Irlanda nu participă la adoptarea prezentei decizii, nu își asumă obligații în temeiul prezentei decizii și aceasta nu li se aplică.

               (6)

               În conformitate cu Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, nu își asumă obligații în temeiul prezentei decizii și aceasta nu i se aplică,

         DECIDE:
   Articolul 1
   Acordul între Comunitatea Europeană și Republica Moldova privind facilitarea eliberării vizelor se aprobă prin prezenta decizie în numele Comunității.
   Textul acordului se anexează la prezenta decizie (1).
   Articolul 2
   Președintele Consiliului procedează la notificarea prevăzută la articolul 15 alineatul (1) din acord (2).
   Articolul 3
   Comisia, asistată de experți din statele membre, reprezintă Comunitatea în cadrul Comitetului mixt de experți, instituit prin articolul 12 din acord.
   Articolul 4
   După consultarea unui comitet special desemnat de către Consiliu, Comisia adoptă poziția Comunității în cadrul Comitetului mixt de experți în ceea ce privește adoptarea regulamentului de procedură al acestui comitet, astfel cum este prevăzut în articolul 12 alineatul (4) din acord.
   Articolul 5
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 noiembrie 2007.

            Pentru Consiliu

            Președintele

         M. PINHO

      (1)  A se vedea pagina 169 din prezentul Jurnal Oficial.

      (2)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.
   ACORD
   între Comunitatea Europeană și Republica Moldova privind facilitarea eliberării vizelor
   COMUNITATEA EUROPEANĂ, denumită în continuare „Comunitatea”;
   și
   REPUBLICA MOLDOVA,
   denumite în continuare „părțile”;
   ȚINÂND SEAMA de faptul că, de la 1 ianuarie 2007, cetățenii UE sunt scutiți de obligativitatea vizelor atunci când călătoresc în Republica Moldova pentru o perioadă de până la 90 de zile în decurs de 180 de zile sau tranzitează teritoriul Republicii Moldova;
   ÎN VEDEREA dezvoltării în continuare a relațiilor cordiale între părți și dorind să faciliteze contactele între persoane ca o condiție esențială pentru o dezvoltare constantă a relațiilor economice, umanitare, culturale, științifice și de altă natură, prin facilitarea eliberării vizelor pentru cetățenii moldoveni;
   AVÂND ÎN VEDERE planul actual de acțiune PEV UE-Moldova, care subliniază că se va institui un dialog constructiv privind cooperarea în domeniul vizelor între UE și Moldova, inclusiv un schimb de opinii privind posibilitățile de facilitare a eliberării vizelor în conformitate cu acquis-ul;
   RECUNOSCÂND, ca o perspectivă pe termen lung, introducerea regimului de călătorie fără viză pentru cetățenii Republicii Moldova;
   RECUNOSCÂND că, în cazul în care Republica Moldova ar reintroduce obligativitatea vizelor pentru cetățenii UE, aceleași facilități acordate în temeiul prezentului acord cetățenilor Republicii Moldova ar fi în mod automat aplicate cetățenilor UE, în baza principiului reciprocității;
   RECUNOSCÂND că facilitarea eliberării vizelor nu ar trebui să conducă la migrație ilegală și acordând o atenție deosebită securității și readmisiei;
   LUÂND ÎN CONSIDERARE Protocolul privind poziția Regatului Unit și a Irlandei și Protocolul privind integrarea acquis-ului Schengen în cadrul Uniunii Europene, anexate la Tratatul privind Uniunea Europeană și la Tratatul de instituire a Comunității Europene, și confirmând că dispozițiile prezentului acord nu se aplică Regatului Unit și Irlandei;
   LUÂND ÎN CONSIDERARE Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, și confirmând că dispozițiile prezentului acord nu se aplică Regatului Danemarcei,
   CONVIN DUPĂ CUM URMEAZĂ:
   Articolul 1
   Scopul și domeniul de aplicare
   Scopul prezentului acord este de a facilita eliberarea vizelor pentru cetățenii Republicii Moldova, pentru o ședere a cărei durată prevăzută nu depășește 90 de zile în decurs de 180 de zile.
   Articolul 2
   Clauză generală
   (1)   Măsurile de facilitare a eliberării vizelor prevăzute în prezentul acord se aplică cetățenilor Republicii Moldova numai în măsura în care aceștia nu sunt scutiți de obligativitatea vizelor în temeiul actelor cu putere de lege și actelor administrative ale Comunității sau ale statelor membre, în temeiul prezentului acord sau altor acorduri internaționale.
   (2)   Legislația națională a Republicii Moldova sau a statelor membre sau dreptul comunitar se aplică aspectelor care nu sunt reglementate prin dispozițiile prezentului acord, cum ar fi refuzul de eliberare a unei vize, recunoașterea documentelor de călătorie, dovada mijloacelor suficiente de subzistență, refuzul intrării și măsurile de expulzare.
   Articolul 3
   Definiții
   În sensul prezentului acord:

               (a)

               „stat membru” înseamnă orice stat membru al Uniunii Europene, cu excepția Regatului Danemarcei, a Irlandei și a Regatului Unit;

               (b)

               „cetățean al Uniunii Europene” înseamnă un resortisant al unui stat membru, astfel cum este definit acesta din urmă la litera (a);

               (c)

               „cetățean al Republicii Moldova” înseamnă orice persoană care deține cetățenia Republicii Moldova;

               (d)

               „viză” înseamnă o autorizație eliberată de un stat membru sau o decizie adoptată de un astfel de stat, care este necesară în scopul:

                           —

                           de a intra pe teritoriul unuia sau mai multor state membre în vederea unei șederi a cărei durată prevăzută nu depășește 90 de zile, în decurs de 180 de zile;

                           —

                           de a intra pe teritoriului unuia sau mai multor state membre în vederea tranzitării acestuia.

               (e)

               „persoană care rezidă în mod legal” înseamnă un cetățean al Republicii Moldova autorizat sau îndreptățit să stea mai mult de 90 de zile pe teritoriul unui stat membru, în baza legislației comunitare sau naționale.

         Articolul 4
   Documente justificative privind scopul călătoriei
   (1)   Pentru următoarele categorii de cetățeni ai Republicii Moldova, sunt suficiente următoarele documente pentru justificarea scopului călătoriei pe teritoriul celeilalte părți:

               (a)

               pentru membrii permanenți ai delegațiilor oficiale care, ca urmare a unei invitații oficiale adresate Republicii Moldova, participă la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre:

                           —

                           o scrisoare emisă de o autoritate a Republicii Moldova, care să confirme că solicitantul este un membru al delegației acestei țări care călătorește pe teritoriul celeilalte părți în scopul participării la evenimentele menționate anterior, scrisoare însoțită de o copie a invitației oficiale;

               (b)

               pentru membrii profesiilor liberale care participă la expoziții internaționale, conferințe și simpozioane, seminarii sau alte evenimente similare organizate pe teritoriile statelor membre:

                           —

                           o invitație scrisă din partea organizației-gazdă care să confirme că persoana respectivă participă la eveniment;

               (c)

               pentru oamenii de afaceri și reprezentanții organizațiilor de afaceri:

                           —

                           o invitație scrisă din partea unei persoane juridice sau societăți-gazdă, sau din partea unei organizații, birou sau filială a unei astfel de persoane juridice sau companii, a unor autorități locale sau naționale ale statelor membre sau a comitetelor de organizare a târgurilor și expozițiilor industriale, a conferințelor și simpozioanelor organizate pe teritoriile statelor membre, aprobate de Camera de Stat pentru Înregistrare a Republicii Moldova;

               (d)

               pentru conducătorii auto care prestează servicii de transport internațional de mărfuri și pasageri pe teritoriile statelor membre, cu vehicule înmatriculate în Republica Moldova:

                           —

                           o solicitare scrisă din partea asociației naționale a transportatorilor din Republica Moldova care prestează servicii de transport rutier internațional, care să menționeze scopul, durata și frecvența călătoriilor;

               (e)

               pentru membrii echipajelor de pe trenuri, de pe vagoane frigorifice și locomotive ale trenurilor internaționale, care călătoresc pe teritoriile statelor membre:

                           —

                           o solicitare scrisă din partea societății de căi ferate competente din Republica Moldova, în care se specifică scopul, durata și frecvența călătoriilor;

               (f)

               pentru jurnaliști:

                           —

                           un certificat sau un alt document eliberat de o organizație profesională, care să demonstreze că persoana în cauză este un jurnalist calificat, precum și un document eliberat de angajatorul persoanei în cauză, care stipulează că scopul călătoriei îl reprezintă desfășurarea unei activități de natură jurnalistică;

               (g)

               pentru persoanele care participă la activități științifice, culturale și artistice, inclusiv programe de schimb între universități și alte tipuri de programe de schimb:

                           —

                           o invitație scrisă din partea unei organizații-gazdă de a participa la aceste activități;

               (h)

               pentru elevii, studenții instituțiilor universitare și postuniversitare și profesorii însoțitori care întreprind călătorii de studii sau formare profesională, inclusiv în cadrul programelor de schimb, precum și al altor activități educaționale conexe:

                           —

                           o invitație scrisă sau o adeverință de înscriere din partea universității, colegiului sau școlii-gazdă sau carnete de student sau certificate pentru cursurile care vor fi urmate;

               (i)

               pentru participanții la evenimente sportive internaționale și persoanele care îi însoțesc, în calitate profesională:

                           —

                           o invitație scrisă din partea organizației-gazdă: autorități competente, federații sportive sau comitete olimpice naționale ale statelor membre;

               (j)

               pentru participanții la programe oficiale de schimb organizate de orașe înfrățite și alte localități:

                           —

                           o invitație scrisă din partea șefilor administrației/primarilor acestor orașe sau a localităților respective;

               (k)

               pentru rudele apropiate – soț/soție, copii (inclusiv copii adoptați), părinți (inclusiv tutori), bunici și nepoți – care vizitează cetățeni ai Republicii Moldova care rezidă în mod legal pe teritoriul statelor membre:

                           —

                           o invitație scrisă din partea gazdei;

               (l)

               pentru reprezentanții organizațiilor societății civile care întreprind călătorii în scopul formării profesionale, al participării la seminarii, conferințe, inclusiv în cadrul programelor de schimb:

                           —

                           o invitație scrisă din partea organizației-gazdă, o confirmare că persoana respectivă reprezintă organizația societății civile, precum și dovada constituirii unei astfel de organizații de la registrul competent, eliberată de o autoritate de stat, în conformitate cu legislația națională;

               (m)

               pentru persoanele care asistă la ceremonii funerare:

                           —

                           un document oficial care să confirme decesul, precum și legătura de rudenie sau alt tip de legătură dintre solicitant și decedat;

               (n)

               pentru vizitarea cimitirelor civile și militare:

                           —

                           un document oficial care să confirme existența și conservarea mormântului, precum și legătura de rudenie sau alt tip de legătură dintre solicitant și decedat;

               (o)

               pentru persoanele care călătoresc în scopuri medicale și persoanele care trebuie să le însoțească:

                           —

                           un document oficial din partea instituției medicale, care să confirme necesitatea îngrijirii medicale în această instituție și necesitatea de a fi însoțit, precum și dovada mijloacelor financiare suficiente pentru achitarea tratamentului medical.

         (2)   Solicitarea scrisă menționată la alineatul (1) cuprinde următoarele elemente:

               (a)

               pentru persoana invitată: numele și prenumele, data nașterii, sexul, cetățenia, numărul pașaportului, data și scopul călătoriei, numărul intrărilor și, dacă este cazul, numele soțului/soției și copiilor care însoțesc persoana invitată;

               (b)

               pentru persoana care invită: numele, prenumele și adresa;

               (c)

               pentru persoana juridică, societatea sau organizația care invită: denumirea completă și adresa și

                           —

                           în cazul în care invitația este emisă de o organizație sau autoritate, numele și funcția persoanei care semnează invitația;

                           —

                           în cazul în care persoana care face invitația este o persoană juridică sau societate, sau un birou sau filială a unei astfel de persoane juridice sau societăți stabilite pe teritoriul unui stat membru, numărul de înregistrare, astfel cum este prevăzut de legislația națională a statului membru în cauză.

         (3)   Pentru categoriile de persoane menționate la alineatul (1), toate categoriile de vize sunt eliberate în conformitate cu procedura simplificată, fără a se mai cere altă justificare, invitație sau validare referitoare la scopul călătoriei, prevăzută de legislația statelor membre.
   Articolul 5
   Eliberarea vizelor cu intrări multiple
   (1)   Misiunile diplomatice și oficiile consulare ale statelor membre eliberează vize cu intrări multiple cu un termen de valabilitate de până la cinci ani, pentru următoarele categorii de persoane:

               (a)

               membri ai guvernelor și parlamentelor naționale și regionale, ai curții constituționale și ai curții supreme, dacă aceștia nu sunt scutiți de regimul vizelor prin prezentul acord, în vederea exercitării atribuțiilor ce le revin, cu un termen de valabilitate limitat la mandatul pentru funcția deținută, în cazul în care acesta nu depășește 5 ani;

               (b)

               membri permanenți ai delegațiilor oficiale care, ca urmare a unei invitații oficiale adresate Republicii Moldova, participă în mod regulat la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre;

               (c)

               soți/soții și copii (inclusiv copii adoptați) care au vârsta sub 21 de ani sau sunt în întreținere și părinți (inclusiv tutori) care vizitează cetățeni ai Republicii Moldova care rezidă în mod legal pe teritoriul statelor membre, cu termen de valabilitate limitat la cel al permisului de ședere al acestora;

               (d)

               oameni de afaceri și reprezentanți ai organizațiilor de afaceri care călătoresc în mod regulat în statele membre;

               (e)

               jurnaliști.

         (2)   Misiunile diplomatice și oficiile consulare ale statelor membre eliberează vize cu intrări multiple cu termen de valabilitate de până la un an pentru următoarele categorii de persoane, cu condiția ca, în decursul anului precedent, aceștia să fi obținut cel puțin o viză, să o fi utilizat în conformitate cu legislația privind intrarea și șederea în statul vizitat și să existe motive pentru solicitarea unei vize cu intrări multiple:

               (a)

               membri permanenți ai delegațiilor oficiale care, ca urmare a unei invitații oficiale adresate Republicii Moldova, participă în mod regulat la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre;

               (b)

               reprezentanți ai organizațiilor societății civile care călătoresc în mod regulat în statele membre în scopul formării profesionale, al participării la seminarii, conferințe, inclusiv în cadrul programelor de schimb;

               (c)

               membri ai profesiilor liberale care participă la expoziții internaționale, conferințe, simpozioane, seminarii sau alte evenimente similare, care călătoresc în mod regulat în statele membre;

               (d)

               conducători auto care prestează servicii de transport internațional de mărfuri și pasageri pe teritoriile statelor membre, cu vehicule înmatriculate în Republica Moldova;

               (e)

               membri ai echipajelor de pe trenuri, vagoane frigorifice și locomotive ale trenurilor internaționale, care călătoresc pe teritoriile statelor membre;

               (f)

               persoane care participă la activități științifice, culturale și artistice, inclusiv programe de schimb între universități și alte tipuri de programe de schimb, care călătoresc în mod regulat în statele membre;

               (g)

               studenți ai instituțiilor universitare și postuniversitare care întreprind călătorii de studii sau formare profesională, inclusiv în cadrul programelor de schimb;

               (h)

               participanți la evenimente sportive internaționale și persoane care îi însoțesc în calitate profesională;

               (i)

               participanți la programe oficiale de schimb organizate de orașe înfrățite și alte localități.

         (3)   Misiunile diplomatice și oficiile consulare ale statelor membre eliberează vize cu intrări multiple cu un termen de valabilitate de minim doi ani și maxim cinci pentru categoriile de persoane menționate la alineatul (2), cu condiția ca, în decursul ultimilor doi ani, aceștia să fi utilizat vize cu intrări multiple de un an, în conformitate cu legislația privind intrarea și șederea pe teritoriul statului vizitat și motivele pentru solicitarea unei vize cu intrări multiple să fie încă valabile.
   (4)   Perioada totală de ședere pe teritoriul statelor membre a persoanelor la care fac trimitere alineatele (1) și (3) nu trebuie să depășească 90 de zile, în decurs de 180 de zile.
   Articolul 6
   Taxe pentru procesarea cererilor de viză
   (1)   Taxa pentru procesarea cererilor de viză depuse de cetățenii Republicii Moldova este de 35 EUR.
   Suma menționată anterior poate fi modificată în conformitate cu procedura prevăzută la articolul 15 alineatul (4).
   (2)   Următoarele categorii de persoane sunt scutite de plata taxelor pentru procesarea cererilor de viză:

               (a)

               rudele apropiate – soț/soție, copii (inclusiv copii adoptați), părinți (inclusiv tutori), bunici și nepoți – care vizitează cetățeni ai Republicii Moldova care rezidă în mod legal pe teritoriul statelor membre;

               (b)

               membri ai administrațiilor publice și parlamentelor naționale și regionale, ai curții constituționale și curții supreme, dacă aceștia nu sunt scutiți de obligativitatea vizelor prin prezentul acord;

               (c)

               membri ai delegațiilor oficiale care, ca urmare a unei invitații oficiale adresate Republicii Moldova, participă la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre;

               (d)

               elevi, studenți ai instituțiilor universitare și postuniversitare și profesorii însoțitori care întreprind călătorii de studii sau formare profesională, inclusiv în cadrul programelor de schimb, precum și al altor activități educaționale conexe;

               (e)

               persoane cu handicap și persoanele care le însoțesc, dacă este cazul;

               (f)

               persoane care au prezentat documente care dovedesc necesitatea călătoriei în scopuri umanitare, inclusiv pentru urmarea unui tratament medical urgent și persoana însoțitoare, sau persoana care participă la funeraliile unei rude apropiate sau vizitează o rudă apropiată care este grav bolnavă;

               (g)

               participanți la evenimente sportive internaționale și persoane care îi însoțesc în calitate profesională;

               (h)

               persoane care participă la activități științifice, culturale și artistice, inclusiv programe de schimb între universități și alte tipuri de programe de schimb;

               (i)

               participanți la programe oficiale de schimb organizate de orașe înfrățite și alte localități;

               (j)

               jurnaliști;

               (k)

               copii cu vârsta sub 18 ani și copii în întreținere cu vârsta sub 21 de ani;

               (l)

               pensionari;

               (m)

               conducători auto care prestează servicii de transport internațional de mărfuri și pasageri pe teritoriile statelor membre, cu vehicule înmatriculate în Republica Moldova;

               (n)

               membri ai personalului de pe trenuri, de pe vagoane frigorifice și locomotive, care călătoresc pe teritoriile statelor membre;

               (o)

               membri ai profesiilor liberale care participă la expoziții internaționale, conferințe și simpozioane, seminarii sau alte evenimente similare organizate pe teritoriile statelor membre.

         (3)   Prin derogare de la alineatul (1), Bulgaria și România, care sunt obligate să aplice acquis-ul Schengen, dar care nu eliberează încă vize Schengen, pot renunța la taxele pentru procesarea cererilor de viză de scurtă ședere pentru cetățenii Republicii Moldova, până la data, care urmează să fie determinată prin decizie a Consiliului, la care acestea pun în aplicare integral acquis-ul Schengen privind politica în domeniul vizelor.
   Articolul 7
   Durata procedurilor pentru procesarea cererilor de viză
   (1)   Misiunile diplomatice și oficiile consulare ale statelor membre iau o decizie privind cererea de eliberare a vizei în termen de 10 zile calendaristice de la data primirii cererii și a documentelor necesare pentru eliberarea vizei.
   (2)   Termenul pentru luarea deciziei privind cererea de viză se poate prelungi până la 30 de zile calendaristice în cazuri individuale, în special atunci când este necesară o analiză detaliată a cererii.
   (3)   Termenul pentru luarea deciziei privind cererea de viză se poate reduce la 2 zile lucrătoare sau mai puțin, în situații urgente.
   Articolul 8
   Plecarea în cazul documentelor pierdute sau furate
   Cetățenii Uniunii Europene și ai Republicii Moldova care și-au pierdut sau cărora le-au fost furate actele de identitate pe perioada șederii pe teritoriul Republicii Moldova sau al unui stat membru pot părăsi acel teritoriu în baza unor acte de identitate valabile care le conferă dreptul de a trece frontiera, eliberate de misiunile diplomatice sau de oficiile consulare ale statelor membre sau ale Republicii Moldova, fără viză sau altă autorizație.
   Articolul 9
   Prelungirea vizei în circumstanțe excepționale
   Cetățenii Republicii Moldova care nu pot părăsi teritoriul statului membru până la data menționată pe viză din motive de forță majoră beneficiază gratuit de prelungirea vizei, în conformitate cu legislația aplicată de statul de destinație, pentru perioada necesară întoarcerii acestora în statul în care își au reședința.
   Articolul 10
   Pașapoartele diplomatice
   (1)   Cetățenii Republicii Moldova care dețin pașapoarte diplomatice valabile pot intra, ieși și tranzita fără viză teritoriile statelor membre.
   (2)   Persoanele menționate la alineatul (1) pot sta pe teritoriul statelor membre pentru o perioadă de până la 90 de zile, în decurs de 180 de zile.
   Articolul 11
   Valabilitatea teritorială a vizelor
   Sub rezerva normelor și reglementărilor naționale privind securitatea națională a statelor membre și în conformitate cu normele comunitare privind vizele cu valabilitate teritorială limitată, cetățenii Republicii Moldova au dreptul de a călători pe teritoriul statelor membre în aceleași condiții ca și cetățenii Uniunii Europene.
   Articolul 12
   Comitetul mixt de gestionare a prezentului acord
   (1)   Părțile instituie un Comitet mixt de experți (denumit în continuare „Comitetul”), alcătuit din reprezentanți ai Comunității Europene și ai Republicii Moldova. Comunitatea este reprezentată de Comisia Comunităților Europene, asistată de experți din statele membre.
   (2)   Comitetul îndeplinește, în special, următoarele atribuții:

               (a)

               monitorizează punerea în aplicare a prezentului acord;

               (b)

               propune modificări și completări la prezentul acord;

               (c)

               soluționează litigiile care decurg din interpretarea sau aplicarea dispozițiilor prezentului acord.

         (3)   Comitetul se reunește ori de câte ori este necesar, la cererea uneia dintre părți și cel puțin o dată pe an.
   (4)   Comitetul își stabilește regulamentul de procedură.
   Articolul 13
   Relația dintre prezentul acord și acordurile bilaterale dintre statele membre și Republica Moldova
   De la intrarea sa în vigoare, prezentul acord prevalează față de dispozițiile oricărui acord sau aranjament bilateral sau multilateral încheiat între un stat membru și Republica Moldova, în măsura în care dispozițiile acestor acorduri sau aranjamente se referă la aspecte reglementate prin prezentul acord.
   Articolul 14
   Clauza de reciprocitate
   În cazul în care Republica Moldova reintroduce obligativitatea vizelor pentru cetățenii UE sau pentru anumite categorii de cetățeni UE, aceleași facilități acordate în temeiul prezentului acord cetățenilor Republicii Moldova se aplică în mod automat cetățenilor UE în cauză, în baza principiului reciprocității.
   Articolul 15
   Clauze finale
   (1)   Prezentul acord se ratifică sau se aprobă de către părți în conformitate cu procedurile respective ale acestora și intră în vigoare în prima zi a celei de a doua luni care urmează datei la care părțile își notifică reciproc încheierea procedurilor menționate mai sus.
   (2)   Prin derogare de la alineatul (1), prezentul acord intră în vigoare numai la data la care intră în vigoare Acordul între Comunitatea Europeană și Republica Moldova privind readmisia persoanelor, în cazul în care această dată este ulterioară datei menționate la alineatul (1).
   (3)   Prezentul acord se încheie pe durată nelimitată, cu excepția cazului în care este denunțat în conformitate cu alineatul (6).
   (4)   Prezentul acord poate fi modificat prin acordul scris al părților. Modificările intră în vigoare după ce părțile și-au notificat reciproc încheierea procedurilor interne necesare în acest scop.
   (5)   Fiecare parte poate suspenda integral sau parțial prezentul acord din motive de ordine publică, protecție a securității naționale sau a sănătății publice. Decizia de suspendare se notifică celeilalte părți cu cel puțin 48 de ore înainte de intrarea în vigoare a acesteia. Partea care a suspendat aplicarea prezentului acord informează de îndată cealaltă parte în momentul în care motivele suspendării nu se mai aplică.
   (6)   Fiecare parte poate denunța prezentul acord, printr-o notificare scrisă adresată celeilalte părți. Prezentul acord încetează după 90 de zile de la data unei astfel de notificări.

      Încheiat la Bruxelles, la zece octombrie în anul două mii șapte, în dublu exemplar, în limbile bulgară, cehă, daneză, engleză, estoniană, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză și moldovenească, textele în fiecare limbă fiind egal autentice.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   ANEXĂ
   PROTOCOL LA ACORDUL PRIVIND STATELE MEMBRE CARE NU APLICĂ INTEGRAL ACQUIS-UL SCHENGEN
   Statele membre care sunt obligate să aplice acquis-ul Schengen, dar care nu eliberează încă vize Schengen până la decizia Consiliului în acest sens, eliberează vize naționale a căror valabilitate este limitată la propriul lor teritoriu.
   Aceste state membre pot recunoaște în mod unilateral vizele Schengen și permisele de ședere în scopul tranzitării teritoriului lor, în conformitate cu Decizia nr. 895/2006/CE a Parlamentului European și a Consiliului din 14 iunie 2006.
   Deoarece Decizia nr. 895/2006/CE din 14 iunie 2006 nu se aplică României și Bulgariei, Comisia Europeană va propune dispoziții similare care să permită acestor țări să recunoască în mod unilateral vizele Schengen, permisele de ședere și alte documente similare eliberate de alte state membre care nu sunt integrate pe deplin în spațiul Schengen, în scopul tranzitării teritoriului lor.
   DECLARAȚIE COMUNĂ PRIVIND DANEMARCA
   Părțile iau act de faptul că acordul nu se aplică procedurilor de eliberare a vizelor de către misiunile diplomatice și oficiile consulare ale Regatului Danemarcei.
   În astfel de circumstanțe, este de dorit ca autoritățile Danemarcei și ale Republicii Moldova să încheie, fără întârziere, un acord bilateral privind facilitarea eliberării vizelor de scurtă ședere în condiții similare cu cele prevăzute în Acordul între Comunitatea Europeană și Republica Moldova.
   DECLARAȚIE COMUNĂ PRIVIND REGATUL UNIT ȘI IRLANDA
   Părțile iau act de faptul că acordul nu se aplică teritoriilor Regatului Unit și Irlandei.
   În astfel de circumstanțe, este de dorit ca autoritățile Regatului Unit, ale Irlandei și ale Republicii Moldova să încheie acorduri bilaterale privind facilitarea eliberării vizelor.
   DECLARAȚIE COMUNĂ PRIVIND ISLANDA ȘI NORVEGIA
   Părțile iau act de relațiile strânse dintre Comunitatea Europeană și Norvegia și Islanda, în special în temeiul acordului din 18 mai 1999 privind asocierea acestor țări la punerea în aplicare și dezvoltarea acquis-ului Schengen.
   În astfel de circumstanțe, este de dorit ca autoritățile Norvegiei, Islandei și ale Republicii Moldova să încheie, fără întârziere, acorduri bilaterale privind facilitarea eliberării vizelor de scurtă ședere în condiții similare cu cele prevăzute în Acordul între Comunitatea Europeană și Republica Moldova.
   DECLARAȚIE COMUNĂ PRIVIND CONFEDERAȚIA ELVEȚIANĂ ȘI LIECHTENSTEIN
   În cazul în care acordul dintre UE, CE și Confederația Elvețiană privind asocierea Confederației Elvețiene la transpunerea, punerea în aplicare și dezvoltarea acquis-ului Schengen și protocoalele la acordul respectiv privind Liechtenstein intră în vigoare până la încheierea negocierilor cu Republica Moldova, se va face o declarație similară în ceea ce privește Elveția și Liechtenstein.
   DECLARAȚIA COMUNITĂȚII EUROPENE PRIVIND ACCESUL SOLICITANȚILOR DE VIZE ȘI ARMONIZAREA INFORMAȚIILOR PRIVIND PROCEDURILE DE ELIBERARE A VIZELOR DE SCURTĂ ȘEDERE ȘI DOCUMENTELE NECESARE PENTRU DEPUNEREA CERERII DE VIZĂ DE SCURTĂ ȘEDERE
   Recunoscând importanța transparenței pentru solicitanții de vize, Comunitatea Europeană reamintește că propunerea legislativă privind reformarea Instrucțiunilor consulare comune în ceea ce privește vizele pentru misiunile diplomatice și oficiile consulare, adoptată la 19 iulie 2006 de către Comisia Europeană și aflată în prezent pe agenda de discuții a Parlamentului European și a Consiliului, se referă la condițiile de acces al solicitanților de vize la misiunile diplomatice și oficiile consulare ale statelor membre.
   În ceea ce privește informațiile care trebuie puse la dispoziția solicitanților de viză, Comunitatea Europeană consideră că trebuie adoptate măsuri adecvate. În general, privind redactarea unor informații de bază pentru solicitanți referitoare la procedura și condițiile de solicitare a vizelor și valabilitatea acestora.
   Comunitatea Europeană va redacta o listă de cerințe minime în scopul de a se asigura că solicitanților de viză din Republica Moldova li se pun la dispoziție informații de bază coerente și uniforme și că li se cere să depună, în principiu, aceleași documente justificative.
   Informațiile menționate mai sus vor fi diseminate pe scară largă (pe avizierele consulatelor, în broșuri, pagini de Internet etc.).
   Misiunile diplomatice și oficiile consulare ale statelor membre furnizează informații despre posibilitățile existente în cadrul acquis-ului Schengen de a facilita eliberarea vizelor de scurtă ședere, de la caz la caz, în special solicitanților bona fide.
   DECLARAȚIA COMISIEI EUROPENE PRIVIND REPREZENTANȚELE ȘI CENTRUL COMUN DE VIZE DE LA CHIȘINĂU
   Recunoscând dificultățile cu care se confruntă cetățenii moldoveni la solicitarea vizelor Schengen din cauza prezenței consulare limitate a statelor membre Schengen, Comisia Europeană încurajează statele membre – în special statele membre care eliberează vize Schengen – să își îmbunătățească prezența în Republica Moldova, utilizând pe deplin posibilitățile existente: să își deschidă propriile reprezentanțe, să fie reprezentate de alte state membre sau să folosească pe deplin opțiunile care urmează să fie oferite prin intermediul Centrului Comun de Vize de la Chișinău.
   DECLARAȚII PRIVIND MICUL TRAFIC DE FRONTIERĂ
   DECLARAȚIE POLITICĂ A ROMÂNIEI PRIVIND MICUL TRAFIC DE FRONTIERĂ
   România își exprimă dorința de a începe negocieri în vederea unui acord bilateral cu Republica Moldova în scopul punerii în aplicare a regimului specific micului trafic de frontieră, instituit prin Regulamentul (CE) nr. 1931/2006 din 20 decembrie 2006 de stabilire a normelor privind micul trafic de frontieră la frontierele externe ale statelor membre și de modificare a dispozițiilor Convenției Schengen.
   DECLARAȚIE POLITICĂ A REPUBLICII MOLDOVA PRIVIND MICUL TRAFIC DE FRONTIERĂ
   Republica Moldova își exprimă dorința de a începe negocieri în vederea unui acord bilateral cu România în scopul punerii în aplicare a unui astfel de regim specific micului trafic de frontieră.